BiH: Dio javnosti Republike Srpske nije sa oduševljenjem dočekao usvajanje Deklaracije o Srebrenici u parlamentu Srbije.
SDS najavila da će zatražiti sazivanje sjednice NS RS na kojoj bi se utvrdio stav Republike Srpske o Deklaraciji o Srebrenici
„Mislim da bi bilo veoma čudnovato da mi donosimo odluke i zaključke o odlukama i zaključcima parlamenata drugih država. To bi bila vrlo neobična praksa“ – ocijenio predsjednik NS RS Igor Radojičić. Usvajanje Deklaracije o Srebrenici u Narodnoj skupštini Srbije je preuranjeno dok se objektivno ne utvrdi činjenično stanje na koje Deklaracija treba da se odnosi. Zbog toga je za Republiku Srpsku Deklaracija apsolutno neprihvatljiva i kontraproduktivna po interese Republike Srpske i srpskog naroda u cjelini, navodi se, između ostalog, u saopštenju iz kabineta predsjednika Republike Srpske Rajka Kuzmanovića. Srbija, kao suverena zemlja, i njeni organi i institucije imaju pravo da samostalno donose odluke, ali budući da se radi o događaju koji se odnosi na Bosnu i Hercegovinu i Republiku Srpsku, daje nam za pravo da reagujemo, takođe ističe gospodin Kuzmanović uz konstataciju da je neprihvatljivo bilo kakvo dovođenje u vezu sudbine Republike Srpske i Deklaracije koja je unutrašnje pitanje Srbije. Predsjednik Narodne skupštine Republike Srpske Igor Radojičić je saopštio da je telefonom razgovarao sa predsjednikom Narodne skupštine Srbije Slavicom Đukić-Dejanović, te da ju je upoznao sa stavom dijela javnosti Republike Srpske koja, kako je rekao, nije sa oduševljenjem dočekala usvajanje Deklaracije o Srebrenici u parlamentu Srbije. – rekao je takođe gospodin Radojičić. Inače sve srpske parlamentarne političke partije iz Republike Srpske su osudile donošenje Deklaracije o Srebrenici u parlamentu Srbije i ocijenile da ona može biti sredstvo političkih pritisaka na ovaj entitet. Srpska demokratska stranka je najavila da će zatražiti od najviših zvaničnika Republike Srpske da zatraže sazivanje posebne sjednice Narodne skupštine na kojoj bi se utvrdio stav Republike Srpske o Deklaraciji. O tom eventualnom zahtjevu gospodin Radojičić je rekao: Za razliku od srpskih zvaničnika predstavnici bošnjačkih političkih stranaka iz Republike Srpske su, uglavnom, pozdravili usvajanje Deklaracije o Srebrenici uz zamjerke što se u ovoj Deklaraciji ne pominje riječ genocid.